**REPUBLIKA HRVATSKA**

**ZAGREBAČKA ŽUPANIJA**

 **OPĆINA DUBRAVICA**

Na temelju članka 9. stavka 2. Zakona o plaćama u lokalnoj i područnoj (regionalnoj) samoupravi („Narodne novine“ broj 28/10, 10/23) i članka 38. Statuta Općine Dubravica („Službeni glasnik Općine Dubravica“ br. 01/2021, 03/2024) općinski načelnik Općine Dubravica donosi

**ODLUKU**

**o visini osnovice za obračun plaće službenika**

**Jedinstvenog upravnog odjela Općine Dubravica**

**Članak 1.**

Ovom Odlukom određuje se osnovica za obračun plaće službenika Jedinstvenog upravnog odjela Općine Dubravica kako slijedi:

**- od 1. veljače 2025. godine do 31. kolovoza 2025. godine 975,60 eura** **bruto, i primjenjuje se počevši sa plaćom za mjesec veljaču, koja se isplaćuje u mjesecu ožujku 2025. godine**

**- od 1. rujna 2025. godine pa nadalje 1.004,87 eura** **bruto, i primjenjuje se počevši s plaćom za mjesec rujan, koja se isplaćuje u mjesecu listopadu 2025. godine**

**Članak 2.**

Plaću službenika u Jedinstvenom upravnom odjelu Općine Dubravica čini umnožak koeficijenta složenosti poslova radnog mjesta na koje je službenik raspoređen i osnovice za obračun plaće, uvećan za 0,5% za svaku navršenu godinu radnog staža.

**Članak 3.**

Stupanjem na snagu ove Odluke prestaje važiti Odluka o visini osnovice za obračun plaće službenika Jedinstvenog upravnog odjela Općine Dubravica („Službeni glasnik Općine Dubravica“ broj 02/2024).

**Članak 4.**

Ova Odluka objaviti će se u Službenom glasniku Općine Dubravica, a stupa na snagu 01. veljače 2025. godine.

OPĆINSKI NAČELNIK

KLASA: 120-01/25-01/1

URBROJ: 238-40-01-25-1

Dubravica, 31. siječanj 2025. godine

NAČELNIK OPĆINE DUBRAVICA

Marin Štritof